4. የቪስባደን ቅዱስ ጊዮርጊስ ቤ/ክንን በተመለከተ ሀ/ስከቱ ባላቸው ኃላፊነት ላይ ላልተወሰነ ጊዜ ደርበው በአስተዳዳሪነት እንዲያገለግሉ የመደባቸው መ/ስብሐት ተክሌ ሲራክ ለ1 ዓመት ያህል ሲያገለግሉና ሕጋዊ አሠራር እንዲከተል ለማድረግ ጥረት ሲያደርጉ ቆይተው በመጨረሻ ንብረት ትረከባለህ ተብለው ተጠርተው እርሳቸው እንዳይገኙ በተደረገበትና የወረዳ ቤ/ክህነቱ ኃላፊ በመሩት ስብሰባ ሕዝቡ ተስማማ በተባለው መሠረት ንብረቱን በወረዳ ቤ/ክህነቱ ኃላፊ እጅ እንዲቆይ መደረጉ ስለተነገረኝና ከዚህ በኋላ ደብሩን ላስተዳደር ስለማልችል ሀ/ስከቱ ኃላፊነቱን ያንሣልኝ በማለት ራሳቸውን ከኃላፊነት አግልለዋል። ምንም እንኳን ሂደቱ ሕግ የጣሰና ኀዘን ላይ የሚጥል ቢሆንም በተጨማሪም በአንድ ጎን የምእመናን አቤቱታ በተደጋጋሚ መቅረቡ በሌላ በኩል ርክክቡን እንዲያስፈጽም ኃላፊነት የተሰጠው የወረዳ ቤ/ክህነቱ ለወራት የደረሰበትን ሳያሳውቅ መዘግየቱ ሀ/ስከቱን ቢያሳስበውም ኃላፊነቱን ሙሉ በሙሉ የያዘ አካል በመኖሩ (የጀርመን ወረዳ ቤ/ክህ) ለጊዜው ምንም ዓይነት ውሳኔ ከመስጠት ታቅቦ ውጤቱን በመጠባበቅ ላይ ይገኛል።
